da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da fi eo en en da en da en en en en da da da en da da da da da sv da da hbs_lat da da da da en da da da da et da en da ro en fr da da da da da da da en da da da da da da hu da da da da da ca da da da da da da da da da da da da da de da da da da da da da da sv da da da da da da da da da da da da da da da da da da da da es da sv da da da da da da da da da da da da da da da da da da da da da da en da da da da da da da da da da da da da da da da da en nb da nl da da da da da da da da da it fr es en da da da da sv pl it en ceb nb ca it en ceb nb cs da da en da ko en fr fr en ko en fr en en da da da en da da da pt sv fr en fr da en da da da pt sv en en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Clozapin "Accord"? - Find information på Medicin.dk
Clozapin "Accord" bruges til behandling af
Clozapin "Accord" er et middel mod psykoser.
Midlet anvendes desuden ved psykotiske forstyrrelser i forbindelse med Parkinsons sygdom, hvis anden behandling ikke har haft virkning eller har medført for alvorlige bivirkninger.
Anvendes også til behandling af unormale muskelbevægelser eller muskelstivhed, som kan optræde som bivirkning ved nogle lægemidler, bl.a. visse lægemidler mod psykoser.
Recept på Clozapin "Accord" må kun udskrives af psykiatere eller speciallæger i nervesystemet og dets sygdomme (neurologer).
Dosis er individuel og afhænger af sygdommens sværhedsgrad.
Voksne. 1. dag: 12,5 mg 1-2 gange. 2. dag: 25-50 mg evt. fordelt på 2 doser. Dosis kan øges gradvis med 25-50 mg i døgnet og med 1-3 dages intervaller til 300 mg i døgnet.
I nogle tilfælde kan det være nødvendigt, at øge dosis yderligere (med 50-100 mg med 1 uges interval) til maksimalt 900 mg i døgnet.
Til ældre over 60 år bør startes med 12,5 mg, og dosis kan øges gradvis med højst 25 mg i døgnet.
Døgndoser over 200 mg bør fordeles på 2 doser.
Psykotiske forstyrrelser ved Parkinsons sygdom og ved unormale muskelbevægelser:
Begyndelsesdosis. Højst 12,5 mg i døgnet. Dosis kan øges gradvis med 12,5 mg om ugen til 50-100 mg i døgnet, som bør tages om aftenen.
Bemærk: Ved ophør skal dosis gradvis sættes ned med 12,5 mg ad gangen over 1-2 uger. Ved pauser på over 48 timer skal der igen startes med begyndelsesdosis.
Flere end 10 ud af 100 personer får bivirkningen.
Øget risiko for infektioner pga. mangel på hvide blodlegemer, Forhøjet antal hvide blodlegemer.
Påvirkning af ekg  (herunder forlænget QT-interval*), Vægtøgning.
Bivirkninger fra bevægeapparatet, Motorisk uro, Muskelkramper, Rysten, Ufrivillige rykkende bevægelser, Hovedpine.
Besvimelsesanfald, Blodtryksfald når man rejser sig, Forhøjet blodtryk.
Højst 1 ud af 100 personer får bivirkningen.
Malignt neuroleptikasyndrom - alvorlig tilstand med bl.a. feber og bevidsthedssløring.
Højst 1 ud af 1.000 personer får bivirkningen.
Betændelse i hjertets hinder, Hjertebetændelse**, Hjerterytmeforstyrrelser.
Betændelse i bugspytkirtlen, Synkebesvær.
Leverbetændelse, Ophobning af galde, Gulsot.
Delirium - en tilstand med konfusion og påvirkning af syns- og høreindtryk, Forvirring, Uro og rastløshed, Rastløshed.
Pauser i vejrtrækningen under søvn.
Højst 1 ud af 10.000 personer får bivirkningen.
Øget tendens til blødning pga. fald i antallet af blodplader.
Hjertestop, Sygdom i hjertemuskulaturen.
Pludselig og uforklarlig død.
Alvorlig ødelæggelse af levercellerne.
For meget fedt i blodet, For meget kolesterol i blodet, Forhøjet blodsukker, Syreophobning i blodet.
Blodprop i hjertet***, Dårligt fungerende hjerteklap, Hjertekrampe, Hjertebanken.
Alvorlig beskadigelse i tarmen***, Hul i tarmen***, Manglende blodtilførsel til tarmen***, Sår i tarmen***, Tyktarmsbetændelse, Udspiling af tyktarmen***, Diarré, Fordøjelsesbesvær.
Betændelsestilstand med væskeophobning omkring kroppens organer.
Leverpåvirkning  (herunder livstruende leversvigt og levertransplantation).
Allergisk hævelse i ansigtet samt mundhulen og strubehovedet.
Forandringer i hjernens elektriske aktivitet.
Alvorlig bindevævssygdom, Muskelsvaghed, Nedbrydning af muskelvæv, Muskelsmerter.
Kolinergt syndrom  (er set ved pludseligt stop af behandling) ****, Pisa syndrom - vedvarende skæv kropsholdning, Ufrivillige muskelsammentrækninger, Uro i benene.
Væskesamling i lungehinderne, Tilstoppet næse.
Alvorlig lægemiddelreaktion med påvirkning af de indre organer.
Blodprop i de dybe vener, Karbetændelse, Lavt blodtryk.
* Forlænget QT-interval er en særlig type forstyrrelse af hjerterytmen, som i enkelte tilfælde kan føre til pludselig død.
** Ses oftest i løbet af de første 2 måneders behandling. Dødelige tilfælde er set med ukendt hyppighed.
*** Dødelige tilfælde er set.
**** En samling af forskellige bivirkninger, bl.a. små pupiller og uskarpt syn, øget afgivelse af sved, tårer og spyt, opkastning og diarré samt sammentrækninger af musklerne, forvirring og hjerte-kar påvirkning.
Malignt neuroleptikasyndrom er en alvorlig tilstand med feber, bevidsthedssløring og flere af de ovennævnte bivirkninger. Denne tilstand kræver øjeblikkelig lægehjælp.
Ufrivillige bevægelser forekommer oftest ved langtidsbehandling. Disse vil normalt svinde efter ophør med midlet, hos enkelte er de dog vedvarende.
Læs generelt om bivirkninger
Bør ikke anvendes ved:
Midlet må ikke bruges, hvis man har bestemte former for forandringer i blodbilledet eller hvis man tidligere har fået forandringer i blodbilledet af at tage medicin mod psykoser eller depression.
Må ligeledes ikke anvendes, hvis man tidligere har haft sygdom i hjertemuskulaturen i forbindelse med clozapinbehandling.
Må ikke bruges, hvis man er påvirket af stoffer eller har en psykose, der skyldes forgiftning eller alkohol.
Midlet må ikke anvendes ved dårligt fungerende nyrer (GFR 0-30 ml/min)
Midlet skal anvendes med forsigtighed:
til ældre over 60 år
ved sygdom i hjernen
ved dårligt fungerende lever
ved forstoppelse eller sygdomme i tarmen
hvis man har risiko for en bestemt type forstyrrelser af hjerterytmen.
På grund af risikoen for alvorlige hjertebivirkninger og påvirkning af knoglemarven (specielt hos børn) skal man regelmæssigt gå til kontrol hos lægen. Hvis man under behandlingen får feber eller andre tegn på infektion (især ondt i halsen) skal man kontakte lægen.
Midlet skal anvendes med forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Hvis man får symptomer på forstyrrelser af hjerterytmen eller anden påvirkning af hjertet (fx hjertebanken, brystsmerter, svimmelhed, besvimelsesanfald, vejrtrækningsbesvær, uforklarlig træthed), skal man kontakte lægen.
Der kan være risiko for stærkt forhøjet niveau af sukker i blodet. Hvis man har diabetes eller risiko for at udvikle diabetes, skal man løbende til kontrol hos lægen.
Alkohol forstærker midlets sløvende virkning.
Daglig indtagelse af mere end 10 kopper kaffe under behandlingen øger risikoen for koffeinforgiftning.
Der er set større dødelighed end normalt, når man behandler ældre med demens med antipsykotika.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Må ikke anvendes ved meget dårligt fungerende lever.
Bemærk, der er sket alvorlige fejl i håndteringen af Clozapin "Accord". Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
Fluvoxamin (middel mod depression) øger virkningen af Clozapine "Accord".
Omeprazol (middel mod mavesår) kan mindske virkningen af Clozapine "Accord".
Epilepsimidler (carbamazepin, phenytoin) og rifampicin (tuberkulosemiddel) kan nedsætte virkningen af Clozapin "Accord".
Der er set øget virkning af Clozapin "Accord" ved samtidig brug af p-piller.
Clozapin "Accord" forstærker den søvndyssende effekt af beroligende midler, sovemidler, smertestillende midler, MAO-hæmmere (midler mod depression eller Parkinsons sygdom) og antihistaminer.
Virkningen af blodtryksnedsættende midler kan forøges.
Clozapin "Accord" kan øge virkningen af tricykliske antidepressiva (midler mod depression).
Clozapin "Accord" kan nedsætte virkningen af levodopa (middel mod Parkinsons sygdom).
Clozapin "Accord" bør ikke tages sammen med depotmidler mod psykoser eller midler, der hæmmer knoglemarven.
Samtidig brug af benzodiazepiner (beroligende midler) kan give risiko for vejrtrækningsstop.
Forsigtighed ved samtidig brug af midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen kan vare flere uger, efter at behandlingen er ophørt.
Halveringstiden I blodet (T½) er gennemsnitlig 12 timer, men ned til 6 timer og op til 26 timer er set.
Tabletter. 1 tablet indeholder 25 mg (delekærv) eller 100 mg (delekærv) clozapin.
Lactose : tabletter 25 mg, tabletter 100 mg
Pakninger, priser, tilskud og udlevering
tabletter 25 mg (kan dosisdisp.)
tabletter 100 mg (kan dosisdisp.)
Læs mere om tilskud
Læs mere om udlevering
Se generelt om substitutionsregler
Clozapin "Hexal" HEXAL, Clozapin, tabletter 25 mg
Froidir Orion Pharma, Clozapin, tabletter 25 mg
Leponex Viatris, Clozapin, tabletter 25 mg
Clozapin "Hexal" HEXAL, Clozapin, tabletter 100 mg
Froidir Orion Pharma, Clozapin, tabletter 100 mg
Leponex Viatris, Clozapin, tabletter 100 mg
Information til sundhedsfaglige om
28.06.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø